el el en el el el el el el el el el el en el el el el en el en en es en es tr en en el el el el el el el el el el el el en de el en es el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Φεγγάρι μάγια μου ΄κανες: αρχαιολογικοί χώροι, μνημεία και μουσεία υποδέχονται την Αυγουστιάτικη Πανσέληνο - DailyPost.gr
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Βραδιά πανσελήνου η αποψινή και, όπως κάθε χρόνο τον Αύγουστο, πλήθος κόσμου αναμένεται να επισκεφτούν 100 και πλέον αρχαιολογικούς χώρους, μνημεία και μουσεία ανά την επικράτεια, που θα παραμείνουν ανοικτά με ελεύθερη είσοδο, πολλά με εκδηλώσεις, έως τα μεσάνυχτα.
– Στο Εθνικό Αρχαιολογικό Μουσείο, που υποδέχεται την ωραιότερη πανσέληνο του χρόνου με ελεύθερη είσοδο από τις 8 μμ. έως τις 11:30 μμ. Η φετινή δράση του Μουσείου είναι αφιερωμένη στα μυστικά της αρχαιότητας. Από τις 8.30 μμ. και εξής, οι ματιές και τα βήματα των επισκεπτών θα οδηγηθούν σε επιλεγμένα εκθέματα των μονίμων και των περιοδικών εκθέσεων του Μουσείου, σε συναρπαστικά και αναπάντεχα ταξίδια στον χρόνο, με ιστορίες που θα ξεδιπλώσουν οι αρχαιολόγοι – αφηγητές.
– Στο Μουσείο Ακρόπολης, που γιορτάζει την Αυγουστιάτικη Πανσέληνο με ελληνικά τραγούδια για το φεγγάρι, μουσική κινηματογράφου και γνωστές ξένες μελωδίες από το ιστορικό μουσικό σχήμα της Μπάντας της Πολεμικής Αεροπορίας στον προαύλιο χώρο του (έναρξη 9 μμ.). Το Μουσείο θα παραμείνει ανοιχτό έως τα μεσάνυχτα και η είσοδος θα είναι ελεύθερη από τις 9 το βράδυ.
– Στον Άγιο Γεώργιο (Ομορφοκκλησιά) Γαλατσίου, όπου θα πραγματοποιηθεί η μουσική εκδήλωση «Ένας κόσμος τραγούδια…», που διοργανώνει ο Δήμος Γαλατσίου στον χώρο δυτικά από τον περίβολο του μνημείου (έναρξη 9 μμ.). Έως την ώρα έναρξης της εκδήλωσης θα γίνονται διαδοχικές ξεναγήσεις στο εσωτερικό του μνημείου σε ολιγομελείς ομάδες επισκεπτών από αρχαιολόγο της Εφορείας Αρχαιοτήτων Ανατολικής Αττικής. Είσοδος ελεύθερη.
– Στο Νομισματικό Μουσείο, που «ανοίγει» τον κήπο του Ιλίου Μελάθρου για τη μουσική εκδήλωση «Σμύρνη, ξανά γεννήτρες είναι οι Μοίρες (χτυπήστε Ομήρων Ιωνικών οι λύρες)», με τη συμμετοχή της ερμηνεύτριας Ευγενίας Γκρίμας, του τραγουδοποιού Βαγγέλη Δούβαλη και του πιανίστα Νεκτάριου Διονυσάτου και τη φιλική συμμετοχή της υψιφώνου Λαμπρινής Καρτάλη και του τενόρου Χρήστου Λάζου. Ώρα έναρξης: 21.00. Είσοδος ελεύθερη.
– Στο Αρχαιολογικό Μουσείο Πειραιώς, που θα παραμείνει ανοικτό για το κοινό με ελεύθερη είσοδο, χωρίς διοργάνωση εκδήλωσης, από τις 8 μμ. έως τα μεσάνυχτα.
– Στο Σούνιο, εκτός περίφραξης του αρχαιολογικού χώρου, δίπλα στο αναψυκτήριο, όπου ο Νίκος Πορτοκάλογλου θα ερμηνεύει αγαπημένες επιτυχίες του στη συναυλία με τίτλο «Ένα φως αναμμένο». Μαζί του οι Βίκυ Καρατζόγλου, Βύρων Τσουράπης και οι Ευγενείς Αλήτες. Ώρα έναρξης 9 μμ. Είσοδος ελεύθερη.
– Στον Αρχαιολογικό Χώρο Αμφιαρείου, στον Κάλαμο Ωρωπού, που υποδέχεται την πανσέληνο με το κουαρτέτο εγχόρδων ENCHORD, με το οποίο συμπράττει η solist του πιάνου Κωνσταντίνα Χάνδρου σε έργα κλασικής μουσικής (ώρα έναρξης 8.30μμ.). Μετά το πέρας της εκδήλωσης, ο αρχαιολογικός χώρος θα παραμείνει ανοικτός ως τις 11.45 μμ. Είσοδος ελεύθερη.
– Τέλος, στο Κάστρο Κυθήρων, που θα παραμείνει ανοικτό για το κοινό χωρίς διοργάνωση εκδήλωσης από τις 8 μμ έως τα μεσάνυχτα. Είσοδος ελεύθερη.
Θυμίζουμε ότι το Υπουργείο Πολιτισμού και Αθλητισμού διοργανώνει κάθε χρόνο τις εκδηλώσεις της Αυγουστιάτικης Πανσελήνου, υπό τον συντονισμό της Γενικής Διεύθυνσης Αρχαιοτήτων και Πολιτιστικής Κληρονομιάς, προσφέροντας ελεύθερη είσοδο για το κοινό σε επιλεγμένους αρχαιολογικούς χώρους, μουσεία, ιστορικούς τόπους και μνημεία. Η φετινή διοργάνωση πλαισιώνεται με εκδηλώσεις ανήμερα της Πανσελήνου (12 Αυγούστου), αλλά και στις 13, 19, 20 και 27 Αυγούστου, με το πρόγραμμα να περιλαμβάνει κυρίως συναυλίες, αλλά και θεατρικές και χοροθεατρικές παραστάσεις, ποιητικές βραδιές, προβολές, αστροπαρατήρηση και ξεναγήσεις, πολλές εκ των οποίων σε συνεργασία με την τοπική αυτοδιοίκηση και πολιτιστικούς, εξωραϊστικούς συλλόγους.
Φέτος, εκατό χρόνια από τη Μικρασιατική Καταστροφή, η διοργάνωση είναι αφιερωμένη στο γεγονός της Εξόδου του ελληνισμού από τη Μικρασία και του ίχνους που αυτό άφησε στη συλλογική μνήμη.
Eρντογάν μετά το Συμβούλιο Ασφαλείας: «Θα χρησιμοποιήσουμε κάθε είδους νόμιμες μεθόδους για να προστατεύσουμε τα συμφέροντά μας»
Νίκος Παπανδρέου: «Πολύ καλή η ομιλία Μητσοτάκη στον ΟΗΕ»- Τι είπε για τον ΣΥΡΙΖΑ
ΥΠΕΞ: «Η Ελλάδα θα υπερασπιστεί τα νόμιμα συμφέροντα και δικαιώματα της εφόσον παραστεί η ανάγκη»
Θεοδωρικάκος: «Η δόκιμος αστυνομικός δεν έχει θέση στην Ελληνική Αστυνομία»
ΗΠΑ: Νέο πακέτο στρατιωτικής βοήθειας, ύψους 1,1 δισεκ. δολαρίων στην Ουκρανία
Ο Πέτσας απαντά στον Βαξεβάνη
Τα πρωτοσέλιδα των εφημερίδων
Ο Οικονόμου κηρύττει το τέλος των άγριων καβγάδων στην εκπομπή του στον ΣΚΑΪ
Νέες κυρώσεις 7 δισεκ. ευρώ κατά της Ρωσίας πρότεινε η Ούρσουλα φον ντερ Λάιεν
Google, πυραυλάτος Βλαχάκος και Γιούροβα στο αυριανό πρόγραμμα Μητσοτάκη
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
O Λοβέρδος προβλέπει κάτι παραπάνω από ένα θερμό επεισόδιο με την Τουρκία
Θεσσαλονίκη: 447 εκατ. ευρώ η επίδραση του Κέντρου Καινοτομίας της Pfizer στην οικονομία της πόλης
Μάντζος: «Η πρόταση του ΠΑΣΟΚ είναι οικονομικός ρεαλισμός – Η επιλογή της Ν.Δ. είναι δημοσιονομικός λαϊκισμός»
Ιράν: Μήνυση κατά των αυτουργών της σύλληψής της κατέθεσαν οι γονείς της Μάχσα Αμίνι
Εκδόθηκε το 97% των ληξιπρόθεσμων συντάξεων- Νέο ρεκόρ απονομών τον Αύγουστο
Εντάχθηκαν έργα 3,28 δισ. ευρώ στο Ταμείο Ανάκαμψης – EBRD: Ανάπτυξη 5,2% στην ελληνική οικονομία
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΔΕΗ ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία